b'\n_START_ARTICLE_\nSpeedcar Series\n_START_SECTION_\nSarjan konsepti\n_START_PARAGRAPH_\nAutot muistuttivat ulkoisesti NASCAR-autoja, mutta Speedcar Series sarja ajettiin ovaaliratojen sijasta normaalilla radalla L\xc3\xa4hi-id\xc3\xa4ss\xc3\xa4 ja Aasiassa. _NEWLINE_Sarjan ajatus perustui siihen, ett\xc3\xa4 kaikki kuljettajat ajavat samanlaisilla autoilla. L\xc3\xa4ht\xc3\xb6ruudukossa oli 24 autoa, joiden moottorit tuottivat 630 hv. Sarjassa ajettiin 18 kilpailua kaikkiaan yhdeks\xc3\xa4n kisaviikonlopun aikana._NEWLINE_Sarja kilpa-autot valmistettiin tilausty\xc3\xb6n\xc3\xa4 juuri t\xc3\xa4t\xc3\xa4 sarjaa silm\xc3\xa4ll\xc3\xa4 pit\xc3\xa4en ja moottorit valistettiin Yhdysvaltain Charlottessa. Sarjan rengastoimittajana toimi Michelin.\n_START_SECTION_\nKuljettajat\n_START_PARAGRAPH_\nSarja pyrki saamaan huomiota palkkaamalla valovoimaisia kuljettajia, joista monella oli F1-tausta. Ensimm\xc3\xa4inen kev\xc3\xa4ttalvella 2007 julkistettu kuljettaja oli ranskalainen F1- ja DTM-t\xc3\xa4hti Jean Alesi. Pian seurasi my\xc3\xb6s ilmoitus entisten F1-kuljettajien, Johnny Herbertin, Gianni Morbidellin ja Stefan Johanssonin liittymisest\xc3\xa4 kuljettajakaartiin. Vuoden 2008 kev\xc3\xa4\xc3\xa4n ja kes\xc3\xa4n aikana mukaan ilmoittautuivat my\xc3\xb6s entiset F1-kuljettajat Narain Karthikeyan ja Ukyo Katayama._NEWLINE_Suomalaisista Jyrki J\xc3\xa4rvilehto osallistui vuonna 2008 Malesian Sepangissa pidettyyn osakilpailuun jossa ajettiin kaksi l\xc3\xa4ht\xc3\xb6\xc3\xa4. H\xc3\xa4nen sijoituksensa oli ensimm\xc3\xa4isess\xc3\xa4 l\xc3\xa4hd\xc3\xb6ss\xc3\xa4 kahdestoista ja toisessa l\xc3\xa4hd\xc3\xb6ss\xc3\xa4 kymmenes. Kisaan osallistui 16 kuljettajaa.'